Datum: 21.6.2019

Spoštovani,

objavljamo pojasnilo v zvezi z razpisno dokumentacijo za javno naročilo št. JPE-VOD-SP-167/19 – Strokovni nadzor pri projektu PPE-TOL, ki smo ga/jih prejeli preko Portala javnih naročil.

POJASNILO:

Spoštovani!

Naročnik dopolnjuje besedilo 14. člena Pogodbe, vezano na izvajanje skrbnosti »Duty of care«.

Ob tem pojasnjujemo, da bo izvajalec nadzora po obsegu del iz tega razpisa to storitev izvajal glede na ugotovitve v okviru svojega obsega dela, ki pa med drugim lahko vključuje tudi ugotovitve glede situacij.

Naročnik bo osnovno izvajanje storitve »Duty of care« vključno s potrjevanjem situacij zagotovil z izvajalcem nalog naročnikovega inženirja na projektu.

Dopolnjeno besedilo 14. člena pogodbe se glasi:

14. člen

Izvajalec bo storitve, povezane z nadzorom izvajanja projekta, izvajal s skrbnostjo dobrega strokovnjaka, pri čemer bo to skrbnost (»duty of care«), pod odškodninsko odgovornostjo, zagotavljal tudi v razmerju do vseh bank upnic, ki bodo samostojno ali v okviru sindiciranega kredita zagotovile posojilo za izvedbo projekta PPE-TOL (vse skupaj »Banke«). V okviru navedene skrbnosti bo izvajalec vsa poročila, ki jih bo izdelal, in informacije, ki jih bo pridobil v okviru izvajanja nadzora nad projektom skladno s to pogodbo, v roku 8 dni posredoval tudi zastopniku Bank (»Agent«). Izvajalec bo na zahtevo Agenta, Agentu v roku 10 dni zagotovil tudi vsa potrebna pojasnila v zvezi s takšnim poročilom oziroma informacijami. V primeru kršitve izvajalčeve obveznosti iz tega odstavka, se izvajalec zavezuje Agentu za račun Bank plačati odškodnino za kršitev izvajalčeve obveznosti iz tega člena v pavšalnem znesku 10.000 EUR (»Pavšalna odškodnina«) v roku 15 dni od prejema utemeljene zahteve Agenta za plačilo odškodnine. Šteje se, da je zahteva utemeljena, če ji je predložena dokumentacija, iz katerih izhaja, da je izvajalec kršil obveznosti iz tega člena. Če škoda, ki nastane Bankam zaradi kršitve izvajalčeve obveznosti po tem členu, preseže višino Pavšalne odškodnine, se izvajalec zavezuje Bankam plačati tudi razliko med Pavšalno odškodnino in dejansko povzročeno škodo.

Lepo pozdravljeni!

JAVNI HOLDING Ljubljana, d.o.o.

Sektor za javna naročila